n_a
Language: Swahili | Genre: Creative_writing

Nililala nikiwa na maruerue kwa sababu siku hiyo ilikuwa ndefu katika
  familia yetu. Siku hiyo nilipoamka asubuhi nilienda jikoni in
  kutayarisha chakula cha familia yetu yote. Nilipofika jikoni
  nilichukuwa vyombo vya upishi nilivyotaka kuvitumia. Nilipoanza kupika
  nilisikia sauti ikisitasita. Nilitoka nje ya jikoni nikiwa nimeshika
  kijiko. Nilisikia sauti ya mwanaume ikiwa nyuma yangu. Mwanaume huyo
  aliniambia ninyamaze na niende niketi sebuleni. Nilipofika sebuleni,
  aliniambia kuwa nikifuata maagizo yake nitakuwa salama. Alinifunga
  mikono kwa kamba. Alienda kuchukuwa vitu vilivyokuwa ndani ya nyumba
  yetu. Yeye alikuwa mwizi. Alichukue televisheni yetu akaiweka kwenye
  mlango. Alienda jikoni kuiba.

  Niliona makasi kwenye meza nilichukuwa na kukata kamba niliyokuwa
  nimefungwa nayo. Nilikata na kuficha makasi hiyo. Nilienda polepole
  hadi kwenye chumba cha kulala cha wazazi wangu. Nilimuita baba,
  aliamka na nikamwambia kilichokuwa kimefanyika. Baba aliamka na kuenda
  kuchukuwa chuma iliyokuwa kwenye choo. Alichukuwa na akaanza kujihami
  atakavyompiga mwizi yule. Baba alipokuwa anajihamu, nilisikia sauti ya
  mlango ukifunguliwa. Nilimuambia baba tulienda mbio na kuufunga mlango
  na ufunguo. Hatukujua tutakachofanya. Mama aliamka na kutuuliza sababu
  yetu ya kuufunga mlango kwa nguvu. Tulimuelezea kila kitu kilichokuwa
  kinafanyika. Mama akatuuliza mahali ambapo dada yangu mdogo alikuwa.
  Tulishtuka sana. Baba alituambia kuwa kulikuwa na vyuma vingine kwenye
  choo. Nilikimbia mbio na kuvichukuwa. Niliporudi nilimuambia baba kuwa
  nilikuwa nimesahau kumuambia kuwa mwizi yule alikuwa na bunduki.

  Mwizi yule alituambia kuwa tusipofungua mlango atatupiga risasi. Baba
  alituambia tuende tujifiche ili afungue mlango. Mama alikataa na
  kumuambia kuwa yeye haendi kujificha bali ataenda kumuokoa dada yangu.
  Baba yangu alimuambia kama alitaka kuenda afiche chuma aliyokuwa nayo.
  Mimi nilichukuwa simu ya mama na kwenda nayo kwenye choo. Nilipigia
  polisi na kuwaambia kilichokuwa kinafanyika nyumbani kwetu. Baada ya
  dakika kama tano hivi, tulisikia sauti ya gari la polisi. Mwizi yule
  alitoroka kutumia lango la nyuma. Nikasikia vizuri sana kwa sababu
  mwizi yule hakuiba kitu chochote. Hiyo ndiyo sababu yangu ya kuwa na
  maruerue.